Diari Oficial de la Generalitat Valenciana


Sumari del DOGV 8212, del 15-01-2018 (2017/11627)

Notificació de la sentència dictada en el procediment de guarda i custòdia número 518/2017
------------------------------------------------------------------------------------------

### Dades del document

Número de DOGV
:   8212

Data del DOGV
:   15-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11424


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 518/2017 [2017/11901]  
Part demandant: Lahouria Zouita.   
Part demandada: Mourad Mehouche.   
Sobre guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la resolució que té el text que, literalment, és com seguix:  
  
«Dispositiva  
Estime íntegrament la demanda interposada per Lahouria Zouita en contra i, en conseqüència, ordene l'adopció de les següents mesures:  
  
Atribuïsc a Lahouria Zouita l'exercici exclusiu de la pàtria potestat sobre la filla menor N., així com la guarda i custòdia.   
No establisc a favor de Mourad Mehouche un règim de visites, sense perjudici que de comú acord entre ambdós progenitors es fixen visites si el progenitor estiguera a Espanya i desitjara veure la menor, així com que poguera instaurar-se un règim de visites, si el pare així ho sol·licita, a fi de reprendre la relació paternofilial, i si les circumstàncies així ho aconsellen.  
Mourad Mehouche contribuirà en concepte de pensió d'aliments a favor del seu fill en la suma de 180 euros mensuals que haurà de pagar els cinc primers dies de cada mes en el compte corrent o d'estalvi que designe la mare. La referida suma s'actualitzarà anualment per mitjà de l'aplicació del percentatge de l'increment de l'Índex de Preus de Consum elaborat per l'Institut Nacional d'Estadística. Ambdós progenitors han de pagar el 50 % de les despeses d'inici del curs escolar i les despeses extraordinàries que es produïsquen en la vida del fill menor, les necessàries en tot cas i les convenients amb l'acord previ o autorització judicial.  
No és procedent fer un pronunciament especial en matèria de costes.  
Notifiqueu aquesta sentència a les parts i feu-los saber que s'hi pot interposar un recurs d'apel·lació en el termini de 20 dies davant d'aquest jutjat perquè siga resolt per l'Audiència Provincial.  
Aquesta és la meua sentència, que pronuncie, mane i firme.»  
  
Publicació. La sentència anterior va ser llegida i publicada per la magistrada jutgessa que la firma. En done fe.  
Atés que es desconeix el domicili o residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene la publicació d'aquest edicte al tauler d'anuncis del Jutjat per a portar a efecte la diligència de notificació a Mourad Mehouche.  
  
Diligència. L'estenc jo, la secretària judicial, per a fer constar que el present edicte ha quedat fixat en el dia de hui al tauler d'anuncis.  
  
En done fe.  
València, 23 de novembre de 2017  
  
València, 23 de novembre de 2017.- La lletrada de l'Administració de justícia: Vicenta María Casañ Arandiga.